Man ernstig beseer toe weerlig hom trefArgieffoto (Foto: CorinnaST, Pixabay) ŉ 47-jarige man het ernstige beserings opgedoen toe ŉ weerligstraal hom in Bethal, Mpumalanga getref het. Ineke van Huyssteen, woordvoerder van ER24, het gesê paramedici het Saterdagmiddag omstreeks 17:00 by die toneel aangekom. “Hy is ernstig beseer en is na ŉ hospitaal geneem vir verdere mediese behandeling.” Die man het vermoedelik 3,5 m van ŉ landbou-implement afgeval toe ŉ weerligstraal die toerusting getref het.